b'\n_START_ARTICLE_\nFidija\n_START_SECTION_\nDelo\n_START_PARAGRAPH_\n\xc4\x8ceprav ni izvirnih del, ki jih je z gotovostjo mogo\xc4\x8de pripisati Fidiju, so znane \xc5\xa1tevilne rimske kopije z razli\xc4\x8dnimi stopnjami podobnosti. To ni ni\xc4\x8d nenavadnega, saj so bile uni\xc4\x8dene skoraj vse klasi\xc4\x8dne gr\xc5\xa1ke slike in skulpture, ohranjene so le rimske kopije ali zapiski o njih, kot je trdil Platon. \xc5\xbde stari Rimljani so pogosto kopirali in nadalje razvijali gr\xc5\xa1ko umetnost._NEWLINE_Anti\xc4\x8dni kritiki so imeli zelo dobro mnenje o Fidiji. \xc5\xa0e posebej so hvalili etos ali stalno moralno raven njegovih del v primerjavi s tistimi iz poznej\xc5\xa1e tako imenovane "pateti\xc4\x8dne" \xc5\xa1ole. Demetrij ozna\xc4\x8duje njegove kipe kot veli\xc4\x8dastne in hkrati natan\xc4\x8dne._NEWLINE_Iz njegovega \xc5\xbeivljenja vemo le malo o njegovih delih. Njegovo prvo naro\xc4\x8dilo je bila skupina narodnih junakov z Miltiadom kot osrednjim likom._NEWLINE_Leta 447 pred na\xc5\xa1im \xc5\xa1tetjem je znameniti atenski dr\xc5\xbeavnik Perikles pri Fidiji naro\xc4\x8dil ve\xc4\x8d kipov za Atene za praznovanje gr\xc5\xa1ke zmage nad Perzijci v bitki pri Maratonu v gr\xc5\xa1ko-perzijskih vojnah (490 pr. n. \xc5\xa1t.). Perikles je za obnovo in okrasitev Aten in proslavitev te zmage uporabil nekaj denarja Delsko-ati\xc5\xa1ke pomorske zveze._NEWLINE_Leta 1958 so arheologi odkrili Fidijevo delavnico v Olimpiji. V njej je Fidija hranil zbrano Zevsovo zlato in slonovino. \xc5\xa0e vedno je bilo nekaj ko\xc5\xa1\xc4\x8dkov slonove kosti, bili so tudi kalupi in druga oprema za vlivanje ter \xc4\x8drna glazura skodelice za pitje  z vgraviranim "Pripadam Fidiji". _NEWLINE_Zlati rez je bil predstavljen z gr\xc5\xa1ko \xc4\x8drko (fi) po Fidiji, ki naj bi ga uvedel. Zlati rez je iracionalno \xc5\xa1tevilo, ki se pribli\xc5\xbeuje 1,6180 in ima posebne matemati\xc4\x8dne lastnosti. Tudi za zlato spiralo je re\xc4\x8deno, da ima estetske vrednote.\n_START_SECTION_\nOdkritje Fidijeve delavnice\n_START_PARAGRAPH_\nPomemben napredek pri poznavanju Fidijevega dela je nastal med letoma 1954 in 1958 z izkopom njegove delavnice v Olimpiji, v kateri je ustvaril kip Zevsa za tempelj v Olimpiji. Na\xc5\xa1li so orodje, terakotske kalupe in skodelico z napisom "Pripadam Fidiju", ker je popotnik Pavzanias dejal, da je bil kip zgrajen tukaj.  Odkritje je omogo\xc4\x8dilo arheologom ponovno ustvariti tehnike, uporabljene za kip, in potrditi datacijo.'